**2024 елгы Татарстан Республикасы**

**бюджеты үтәлеше турында**

Татарстан Республикасы

Дәүләт Советы тарафыннан

2025 елның 11 июнендә

кабул ителде

**1 статья**

2024 елгы Татарстан Республикасы бюджеты үтәлеше турындагы хисапны керемнәр буенча 594 251 923,1 мең сум һәм чыгымнар буенча 578 280 940,3 мең сум күләмендә, керемнәрнең чыгымнардан артуын 15 970 982,8 мең сум күләмендә һәм түбәндәге күрсәткечләре белән расларга:

1) әлеге Законга 1 нче кушымта нигезендә бюджетлар керемнәре классификациясе кодлары буенча Татарстан Республикасы бюджеты керемнәре;

2) әлеге Законга 2 нче кушымта нигезендә Татарстан Республикасы бюджеты чыгымнарының ведомство структурасы буенча Татарстан Республикасы бюджеты чыгымнары;

3) әлеге Законга 3 нче кушымта нигезендә бюджетлар чыгымнары классификациясе бүлекләре һәм бүлекчәләре буенча Татарстан Республикасы бюджеты чыгымнары;

4) әлеге Законга 4 нче кушымта нигезендә бюджетлар кытлыгын финанслау чыганаклары классификациясе кодлары буенча Татарстан Республикасы бюджеты кытлыгын финанслау чыганаклары.

**2 статья**

Әлеге Закон рәсми басылып чыккан көненнән үз көченә керә.

Татарстан Республикасы

Рәисе Р.Н. Миңнеханов